## La Ciutat de les Arts i les Ciències oferix descomptes del 50 % en els passes ‘La Ciutat’ i ‘Oceanogràfic’ per a visitar el complex fins a la fi d’any

*** Els passes seran vàlids de l’1 d’octubre al 31 de desembre de 2025
* Les persones usuàries d’estos ‘carnets’ poden visitar les vegades que vullguen tot el complex i beneficiar-se d’avantatges addicionals**

La Ciutat de les Arts i les Ciències ha posat en marxa una promoció amb descomptes del 50 % en el passe ‘Amics de la Ciutat’ i el passe ‘Amics de l’Oceanogràfic’. L’oferta començarà l’1 d’octubre i tindrà vigència fins al 31 de desembre de 2025.

El passe ‘Amics de la Ciutat’ permet repetir la visita les vegades que es vullga en el Museu de les Ciències, l’Hemisfèric i l’Oceanogràfic durant l’últim trimestre de l’any. Amb esta promoció es poden adquirir passes amb preus des dels 49 euros, en la modalitat de reduïda/familiar, i des de 60 euros per a adult.

D’esta manera, les persones usuàries podran rendibilitzar la seua visita al complex al millor preu i gaudir de tots els continguts, entre els quals destaquen les novetats de 2025, com ara la gran exposició ‘Leonardo: 500 anys de geni’ i la mostra infantil ‘Metamorfosi. El poder de la transformació’ en el Museu de les Ciències; de tota la cartellera de l’Hemisfèric, incloses les últimes estrenes ‘Leonardo de Vinci. Home universal’ i ‘Postals d’altres mons’; la nova projecció infantil ‘3,2,1 Enlairem’, a partir del 25 d’octubre, a més de l’entrada il·limitada a l’Oceanogràfic fins a cap d’any.

L’aquari de la Ciutat de les Arts i les Ciències té també el seu propi passe, al qual s’aplicarà el mateix descompte del 50 % a partir de l’1 d’octubre. Des de 40,50 euros (modalitat reduïda/familiar), es podrà adquirir el passe ‘Oceanogràfic’, que estarà vigent fins al 31 de desembre de 2025. Els dos passes inclouen, a més, una sèrie d’avantatges i descomptes en activitats i instal·lacions que poden consultar-se en la web [www.cac.es/club](https://cac.es/va/web/club/).

Fecha: 22/09/2025